VLADIMIR HARTL, dipl. ing. 


ELEKTRIČNI 
STROJEVI 


UDŽBENIK 
ZA ELEKTROTEHNIČKE | SLIČNE ŠKOLE 


PRVA KNJIGA 


HIH izdanje 


ŠK 


»ŠKOLSKA KNJIGA« — ZAGREB 1979. 


A. Transformatori 


Glava prva 


Opće osnove rada, osnovni podaci i povijest razvoja 


1.1. Osnovne fizikalne pojave 


Iskoristimo li pojavu međusobne indukcije na taj način da dva svitka, galvanski 
međusobno odvojena (a moguće je i više od dva), povežemo magnetski što čvršće, 
npr. kako prikazuje sl. 1. 1, dolazimo do električne naprave nazvane transformator. 


1.1. 


Kako se vidi iz slike, ta je naprava u principu konstruirana tako da su na zatvoreni 
željezni okvir stavljena dva svitka. Svitke nazivamo namotima transformatora a 
željezni okvir jezgrom (kosturom). Ako jednom od namota te naprave, npr. onom 
s brojem zavoja N,, narinemo iz nekog izvora izmjenične struje izmjenični napon U,, 
on će kroz taj namot prouzrokovati struju, u skladu s poznatim zakonima iz osnova 
elektrotehnike. Ta izmjenična struja stvorit će, prema također poznatim zakonito- 
stima, u jezgri transformatora magnetski tok. Taj tok mijenjat će se u ritmu struje 
koja ga je proizvela. Svojom promjenom taj će magnetski tok inducirati u namotima 
elektromotorne sile (e. m. s.) od kojih će ona u priključenom namotu održavati 
ravnotežu s narinutim naponom, a ona u onom drugom prouzrokovati struju 1, 
“uz zatvoreni strujni krug tog namota); Veličina te struje I, bit će u skladu s veli- 
činom inducirane e. m. s. i ukupne impedancije u strujnom krugu. Struja 1, po 
Lenzovu će zakonu imati u svakom trenutku takav smjer da će stvarati magnetski 
tok suprotan onom u jezgri, pa će radi održanja transformacije prvi namot iz izvora 
na koji je priključen povući toliko veću struju da se magnetski tok u jezgri održi 
u prvotnom stanju. Na tako opisani način induktivnim se putem električna energija 
trošena na trošilu u strujnom krugu drugog namota prenosi u transformatoru iz 
vsrvog namota. Prvi namot tu energiju dobiva iz izvora na koji je priključen. Po 
zakonu o održanju energije jasno je da će prvi namot morati iz izvora uzeti toliko 
više energije koliko iznose gubici u samom transformatoru koji u obliku topline 
rastaju po Đulovu (Joule) zakonu, odnosno zbog histereze i vrtložnih struja u jezgri. 

Namot transformatora preko kojeg se energija unosi u transformator nazivamo 
primarni namot, a onaj kroz koji se energija odvodi k trošilu sekundarni namot. 


1.2. Pogonska stanja 


Priključeno opterećenje na transformator prikazano je na sl. 1. 1. nekom 
vanjskom impedancijom Z,. Praktički se to opterećenje može mijenjati u gra- 
nicama od 2, = o do Z,=0. U prvom slučaju imat ćemo otvoren strujni 
krug sekundarnog namota u kome će struja biti jednaka nuli. Tada će kroz pri- 
marni namot teći struja koja će biti potrebna za održanje magnetskog toka i 
kojom će se u transformator unositi energija potrebna za pokriće gubitaka na hi- 
sterezu i vrtložne struje. Takvo pogonsko stanje transformatora nazivamo prazni 
hod. U drugom slučaju imat ćemo kratko spojene stezaljke sekundarnog namota i 
u njegovu strujnom krugu struji će se suprotstavljati samo vlastita impedancija 
namota. Kako je ona u pravilu vrlo malena, struja će u njemu, a prema tome i ona 
u primarnom namotu, biti vrlo velika. Takvo pogonsko stanje naživamo kratki 
Spoj transformatora. Kako sva pogonska stanja leže između ta dva krajna slučaja, 
proučavanje kako se transformator ponaša u tim slučajevima dat će nam veoma 
važne podatke za razumijevanje rada transformatora. 


1.3. Osnovne jednadžbe 


Magnetski tok u jezgri koji obuhvaća sve zavoje obaju namota i koji se mijenja 
sinusoidalno inducirat će u njima e. m. s. koje efektivnu vrijednost dobivamo prema 
poznatim jednadžbama: 


za primarni namot E =440,N,f (kal) 
a za sekundarni namot E, =440,N,f. (1.2) 


Podijelimo li te dvije jednadžbe međusobno, dobivamo prvu osnovnu jednadžbu 
transformatora 


N, 
Ea (1.3) 


što znači da se inducirane e. m. s. u namotima transformatora međusobno odnose 
jednako kao pripadni brojevi zavoja. Ako se, dakle, želi da npr. e.m.s. u sekundarnom 
namotu bude pet puta veća od one u primarnom, potrebno je uzeti u sekundarnom 
namotu pet puta veći broj zavoja. Kod neprevelikih opterećenja može se uzeti da 
će padovi napona biti toliko mali da su U, = E, i U, = E,, pa se može pisati 


=. (1.4) 


(Napomena: s indeksom 1 označene su veličine pripadne primarnom namotu a sa 2 
pripadne sekundarnom namotu.) 

Kod vrlo velikih opterećenja transformatora (velike struje I, i 1,) možemo 
zanemariti utjecaje onih magnetskih tokova koji ne obuhvaćaju sve zavoje obaju 
namota, tzv. rasipne magnetske tokove, a isto tako i gubitke u transformatoru koji 
su zaista maleni prema ukupno privedenoj snazi primarnom namotu. "Tako možemo 
pisati da je 


U, l,cos g, = U, 1,cC0s o, (1.5) 


a odatle uvrštenjem jednadžbe 1.4. i usvajanjem da je cos 0, = cos e, (u danom 
slučaju ne odstupa mnogo od stvarnih odnosa), dobivamo 


MN, 
kai iP 
FE (1.6) 


što znači da će u namotu sa npr. pet puta manjim brojem zavoja od broja zavoja 
u onom drugom biti struja približno pet puta veća. Ova je jednadžba druga osnovna 
jednadžba transformatora. 


1.4. Podjela transformatora 


Prema onomu što je dosad rečeno možemo ustanoviti da je transformator 
naprava koja nema pomičnih ni rotirajućih dijelova, pa je prema tome transformator 
statička elektromagnetska naprava. Transformatorom se jedan električni sistem 
izmjenične struje pretvara u drugi, uglavnom drugih karakteristika, tačnije rečeno, 
promijenjenih po veličini napona i struje. Prema broju namota razlikujemo dvo- 
namotajne i tronamotajne, odnosno višenamotajne transformatore. Kako prema broju 
faza električnog sistema za koji je građen transformator razlikujemo jednofazne i 
trofazne ili općenito višefazne transformatore, potrebno je reći da pod namotom 
transformatora razumijevamo sveukupnost svih međusobno povezanih faznih na- 
mota istog napona. Namot priključen na mrežu višeg napona nazivamo namot 
višeg napona (VN), a onaj na mrežu nižeg napona namot nižeg napona (NN). 
Radi poboljšanja izolacije i hlađenja, transformatori se stavljaju u kotao napunjen 
transformatorskim uljem — to su tzv. uljni transformatori. Oni bez ulja nazivaju 
se suhi transformatori. 


Prema području primjene možemo transformatore podijeliti u ove grupe: 


a) Energetski transformatori (transformator snage) — to su transformatori 
kod kojih se cjelokupna snaga prenosi s primarne strane na sekundarnu induktiv- 
nim putem. Ti se transformatori upotrebljavaju kod prijenosa i raspodjele električne 
energije. 


b) Energetski transformatori specijalne namjene — s načinom prijenosa ener- 
gije kao pod a), a upotrebljavaju se za električne peći, ispravljačke uređaje, za elek- 
trično zavarivanje itd. 


c) Autotransformatori (transformator u štednom spoju) — to su transfor- 
matori kod kojih se jedan dio snage prenosi s primara na sekundar galvanskim 
Dutem, a drugi dio induktivnim. Upotrebljavaju se umjesto energetskih na mje- 
stima gdje su razlike između primarnog i sekundarnog napona vrlo malene, zatim 
za upuštanje nekih vrsta elektromotora i kao regulacioni transformatori ako se re- 
gulacija ne vrši u prevelikom rasponu. 


d) Mjerni transformatori — za upotrebu u tehnici električnih mjerenja i sl. 
Osim nabrojenih primjera, transformatori se upotrebljavaju i na drugim područjima, 
a posebno u tehnici slabe struje, no te primjene nisu od osobita interesa u ovoj 
prilici. Kad god se u ovoj knjizi bude govorilo o transformatorima, bez posebnog 
isticanja, uvijek će se misliti na najmasovniji tip transformatora — jednofazni, 
odnosno trofazni energetski transformator. 


1.5. Nazivne vrijednosti . 


Kako smo već rekli, transformator može biti opterećen bilo kojim optereće- 
njem između praznoga hoda i kratkog spoja. Međutim, transformator se može trajno 
opteretiti samo do neke maksimalne, određene snage pri kojoj gubici u transfor- 
matoru ne proizvode toliko topline da bi temperatura izolacije prešla trajno do- 
puštenu. Isto tako neće biti svejedno koji je napon priključen na transformator, 
kao ni njegova frekvencija, i to kako zbog izolacije i popratnih pojava u jezgri, 
tako i zbog održanja potrebnog napona i frekvencije za trošila priključena na se- 
kundarnoj strani. Trajno dopuštena maksimalna priključena snaga i potreban pri- 
marno priključeni napon i njegova frekvencija, a time određeni sekundarni napon 
i obje struje, zovu se nazivne vrijednosti transformatora. Transformator se pri radu 
može naći u različitim uvjetima. Za hlađenje transformatora neće npr. biti sve- 
jedno radi li pod uvjetima na polu ili na ekvatoru jer će u svakom od tih slučajeva 
odvođenje topline, proizvedene gubicima, biti drugačije. Što se tiče nazivnog 
napona i frekvencije, za izolaciju transformatora i popratne pojave u jezgri neće 
biti samo od interesa njihova vrijednost, nego i oblik napona i simetričnost više- 
faznog sistema na koji je transformator priključen. Definiranjem nazivnih vrijed- 
nosti nije, dakle, još osigurana besprijekorna eksploatacija transformatora. Zbog. 
toga je propisima određeno pod kojim uvjetima nazivne vrijednosti koje se obavezno 
nalaze ispisane na natpisnoj pločici, prikazanoj na sl. 1.2, vrijede bez daljnjega. 

Ti su uvjeti u propisu nazvani normalnim uvjetima rada. Pod normalnim uvjetima 
rada propis predviđa: 

a) da nadmorska visina na kojoj je transformator montiran ne prelazi 1000 m; 
b) da temperatura okolnog zraka ne prelazi najvišu vrijednost od 40 *C, odnosno 


pri hlađenju vodom da temperatura vode kod ulaza u hladionik ne prelazi 
DR 


€) da atmosfera u kojoj će raditi transformator bude praktički čista i normalne 
vlažnosti; 

d) da napon na koji je priključen transformator bude praktički sinusoidalnog 
oblika ; 

€) da višefazni sistem na koji se priključuje transformator bude praktički sime- 
tričan. 


Nazivne vrijednosti transformatora definirane su ovako: 

a) Nazivni ulazni (primarni) napon označen je na natpisnoj pločici transformatora, 
i to je napon koji se pod normalnim uvjetima priključuje primarnom namotu. 

b) Nazivni izlazni (sekundarni) napon je onaj napon koji dobivamo na sekundarnom 
namotu u praznom hodu transformatora kada je na primarni namot narinut 
nazivni primarni napon. 

Cc) Nazivna frekvencija je frekvencija za koju je transformator građen da radi pod 
normalnim uvjetima. 

d) Nazivna snaga je snaga označena na natpisnoj pločici u kVA ili MVA. Nazivnom 
snagom je osigurano da će transformator na sekundarnoj strani trajno davati 
nazivnu sekundarnu struju ako je priključen na nazivni primarni napon nazivne 
frekvencije, uz normalne uvjete rada, a da pri tome neće biti prekoračena granična 
temperatura izolacije namota transformatora. 

e) Nazivna sekundarna struja je struja koju dobivamo tako da nazivnu snagu po- 
dijelimo nazivnim sekundarnim naponom a kod višefaznog transformatora još 
i faktorom ovisnim o broju faza. 

f) Nazivna primarna struja je struja koju dobivamo tako da nazivnu sekundarnu 
struju podijelimo odnosom broja zavoja primarnog i sekundarnog namota. 


1.6. Povijesni razvoj transformatora 


Još 1831. otkrio je Faraday [Faradaj] poznati zakon elektromagnetske indukcije, na djelo- 
vanju kojega se osniva rad svakog transformatora, ali se prvi praktički upotrebljivi transformator 
konstruirao tek nakon pune 54 godine. Tri mađarska inženjera Blathy [Blati], Dćri [Đeri] i Ziper- 
nowski [Zipernovski] konstruirali su godine 1885. i u tvornici firme Ganz [Ganc] u Budim- 
pešti sagradili te patentirali prvi transformator. Ti prvi transformatori bili su suhi jednofazni 
transformatori s jezgrom prstenasta oblika i kvadratna presjeka. Priključne stezaljke bile su smje- 
štene na jednoj od dviju drvenih ploča, između kojih je bila stegnuta jezgra s namotajem. Izgled 
takva transformatora vidi se na sl. 1.3. Jezgra se gradila od običnoga crnog lima, mapnetske su 
indukcije u jezgri dosezale u najboljem slučaju 0,8 T, a specifični su se gubici kretali oko 10 W/kg 
pri navedenoj indukciji i frekvenciji od 50 Hz. 


Pojava transformatora mnogo je značila za onda mladu elektrotehniku jake struje otvarajući 
joj mogućnost odvajanja prijenosa električne energije od mreža za napajanje rasvjete i elektro- 
motora, Ondašnji uredaji istosmjerne struje imali su, naime, sa svojim pogonskim naponima vrlo 
malen doseg. Razmak od nekoliko stotina metara bio je za ono vrijeme već velik doseg prijenosa. 

Prekoračenje tih granica bilo je moguće samo s povećanjem prijenosnog napona, a to nije bilo 
imoguće s istosmjernim pogonima iz dva razloga. Prvi je razlog što je svako povećavanje napona 
istosinjerncg stroja povećavalo ionako težak problem iskrenja na kolektoru, a drugi što se zbog 
sigurnosti ljudi nije smjelo ići na više pogonske napone električnih aparata i strojeva, pa bi trebalo 
odvajati prijenosne vodove od mreža napajanja, a to bi značilo da bi se prijenosni napon mogao 
na mjestu potrošnje snizivati. Upravo to snizivanje istosmjernog napona zadavalo je onda velike 
teškoće i zahtijevalo prevelika ulaganja, Radi toga, tj. radi prevladavanja upravo opisanih teškoća, 
transformator je došao u pravi čas. 

Onda već postojeći jednofazni motori izmjenične struje bili su neuporedivo lošiji od naj- 
slabijeg istosmjernog motora, tako đa je u prvo vrijeme praktična upotreba transformatora bila 
ograničena za napajanje instalacija za rasvjetu, Ideja Nikole Tesle o tzv. okretnom magnetskom 
polju (1888) omogućila je konstrukciju jednostavnoga višefaznog elektromotora koji nije imao više 
stahosti svoga jednofaznog prethodnika. To otkriće dalo je nov polet razvoju transformatora. Sve 
veće potrebe snage transformatora zadavale su njihovim konstruktorima niz novih problema. Prvi 
pomoć. u tom naglom povećanju snaga dobio je transformator od tehnologa koji su za gradnju nje- 
govih jezgara stvorili silicijumom legirane i kasnije visokolegirane limove. Time je potaknuto i 
omogućeno nastojanje graditelja transformatora da postignu veće magnetske indukcije u jezgrama 
i veće gustoće struje u namotima. Magnetske indukcije koje dopuštaju hladnovaljani legirani i 
visokolegirani limovi kreću se od 1,4 T. Specifični gubici iznose kod legiranih limova oko 2,7 
W/kg, a kod visokolegiranih još samo 1,2 W/kg, kod magnetske indukcije od 1 T i frekvencije od 
50 Hz. Povećanje magnetske indukcije u jezgri i gustoće struje u namotaju omogućile su izgradnju 
jačih transformatora bez osjetnog povećanja količine potrebnog željeza i bakra, al; su graditeljima 
zadale i nove brige. Gubici u željezu i bakru ovise upravo o indukciji i gustoći struje, a kako s 
povećanjem snage transformatora njegovi gubici brže rastu od povećanja linearnih dimenzija, pa 
prema tome i površina za odvođenje topline proizvedene gubicima, to je problem odvođenja to- 
Pline gubitaka izbio na prvo mjesto. Rješenja su nađena najprije s povećavanjem razmaka između 
pločastih svitaka, dok nije konačno 1911. transformator doživio da bude uronjen u ulje. 

Uronjavanje transformatora u ulje, prema ideji koju je slavni naš zemljak Nikola Tesla 
iznio u jednom od svojih patenata još 1889, omogućilo je lakše i brže odvođenje topline iz transfor- 
matora upravo zbog velikoga toplinskog kapaciteta ulja i zbog mogućnosti da se kotlu s uljem po 
volji povećava površina za odvođenje topline iz transformatora. To povećavanje površine odvo- 
denja izvršeno je rebrastom izvedbom kotla ili kasnije dodavanjem kotlu rashladnih cijevi i radi- 
jatora. lako uronjavanje u ulje nije značilo pojeftinjenje transformatora, jer je ušteda na bakru 
i željezu ostvarena mogućnošću povećanja pustoće struje u namotu, odnosno smanjenjem razmaka 
između namota, potrošena na kotao i ulje, ipak je ono donijelo još jednu veliku prednost. Izvan- 
redne izolacijske sposobnosti ulja omogućile su daljnje povećanje radnih napona transformatora, 
a to je značilo i povećanje snaga i dosega prijenosa. 

Daljnji razvoj transformatora kreće se u pravcu osvajanja sve većih snaga i viših radnih na- 
pona. U tom razdoblju koje počinje negdje prije početka prvoga svjetskog rata, pa do početka dru- 
goga godine 1939, paralelno se rješavaju i ekonomski oblici gradnje transforinatora i električnih 
strojeva uopće. Teoretski i praktički radovi, napose iz područja ekonomike gradnje transformatora 
i električnih strojeva, svrstali su u toj etapi razvoja transformatora našeg zemliaka prof. dra Milana 
Vidmara medu najistaknutije svjetske graditelje: transformatora i elektrotehničara uopće, 

Iz tog razdoblja razvoja transformatora najbitniji je prijelaz s pločastog namota na cilin- 
drički, zatim regulacija napona, posebno ona pod teretom, konstruirana 1927. u Americi, i vra- 
ćanje s upotrijebljenom gustoćom struje u namotu na granicu cca 3A/mm? na kojoj se održala do danas. 

Pred početak drugoga svjetskog rata tehnolozi su još jednom pomogli razvoju transformatora. 
Pronađen je hladnovaljani legirani lim s usmjerenim kristalima koji dopušta indukcije od 1,8 T, 
a specifični su mu gubici samo 0,6 W/kg pri indukciji od 1 T i frekvenciji od 50 Hz. Međutim, 
mogućnost povećanja indukcije u željezu nije potpuno iskorištena. I s tim limom Inagnetske se 
indukcije u modernim transformatorima redovno kreću do 1,5 T, Razlog je vjerojatno u tome što 
se s povećanjem indukcije u jezgri kvadratno povećava brujanje transformatora 1 što povećanje 
struje magnetiziranja tog lima, pa već i relativno veoma malo, izaziva pojavu jakih viših harmo- 
ničkih članova u struji praznoga hoda transformatora. Mođerni transformatori grade se već u je- 
dinicama snage i do 360 MVA. Povećanje snage, a time i dimenzija transformatora, donijeli su 
još jedan problem, problem transporta. Savjestan graditelj neće dopustiti da mu transformator 
putuje iz tvornice na mjesto montaže bez ulja. Tome se može doskočiti tako da se za trofaznu 
transformaciju ponovo upotrebljavaju po tri jednofazna transformatora. Na taj se način snaga jedne je- 
dinice smanjuje na trećinu ukupne snage, odnosno smanjuje se dimenzija, toliko važna za transport. 

Zapaljivost ulja daljnji je problem koji se sve više nameće graditeljima transformatora. Zbog 
ekonomičnosti opskrbljivanja električnom energijom, sve se češće pojavljuje potreba da se trans- 
formator smjesti u samo težište potrošnje što, nerijetko znači, u samu halu neke tvornice, među 
ljude i strojeve. Zapaljivost ulja glavna je smetnja da se to ne može i ostvariti, Ili uzmimo drugi 

1.4. 


primjer. U neboderima kojih visina doseže i po nekoliko desetina katova ne može se više dobavljati 
električna energija niskim naponom. Prijeko je potrebno da se transformatori postavljaju na katove, 
a tu se, s obzirom na mnoštvo ljudi koji se mogu naći u opasnosti, ne smije dopustiti upotreba 
jednoga transformatora s tako zapaljivim uljem. Rješenje je djelomično nađeno pronalaskom ne- 
zapaljivih ulja (pyralen), ali neka druga svojstva toga novog sredstva smanjuje mogućnost primjene. 
Drugo je rješenje u gradnji suhih transformatora, a tu se ponovo pojavljuju već davno svladani 
problemi zagrijavanja, odnosno odvođenja topline gubitaka. Da se doskoči i tome problemu, 
mnogo nade pružaju moderni izolacioni materijali na bazi silikona za koje je dopuštena trajna 
temperatura i do 180'C, prema 105*C kod klasičnih izolacionih materijala. 

Transformator je danas već sasvim zrela električna naprava koje daljnji razvoj leži, po 
svemu sudeći, u rukama tehnologa. Bolji izolacioni materijali s višim dopuštenim radnim tempe- 
raturama i boljim izolacionim sposobnostima, specijalno s boljom dielektričnom čvrstoćom, 
trenutno su najpotrebniji za daljnji razvoj transformatora. U naše vrijeme transforiatori se grade 
za snage koje dosežu od svega nekoliko vata pa do snage i od 360 MVA u jednoj trofaznoj jedinici. 
Radni naponi kreću se od nekoliko volti, kao npr. kod transformatora za električno zvonce (3,5 
i 8 V), pa sve do napona od 420 kV i više. Energetski trofazni transformator snage 100 MVA do- 
maće proizvodnje prikazuje sl. 1.4. 

Opisani razvoj transformatora prvenstveno se odnosio na energetske transformatore. Pa- 
ralelno s njima razvijale su se i druge vrste transformatora, kao oni za ispravljače, za zavarivanje itd. 


Kontrolna pitanja 


i. Koja su pogonska stanja transformatora? 4, Koji se uvjeti rada transformatora srma- 
2. Kako dijelimo transformatore $ obzirom traju normalnima? 
na područje primjene? 5. Što je nazivna snaga transformatora? 


. Što su nazivne vrijednosti transformatora ? 

Glava druga 


Konstruktivni elementi transformatora 


2.1. Jezgra (kostur) transformatora 
2.1.1. Materijali 


Jezgre su transformatora, kako je to već rečeno, nosioci promjenljivih magnet- 
skih tokova. Da se postignu dovoljno veliki iznosi tih tokova, uz što manje uzbudne 
struje i histerezne gubitke, potrebno je da jezgre budu građene od materijala visoke 
magnetske propustljivosti i što užih petlja histereze. Od svih feromagnetnih mate- 
rijala ovom zahtjevu najviše odgovara silicijevo željezo. To je željezo koje sadrži 
0,5—5% silicija i manje od 0,07% ugljika. Za transformatorske jezgre ovo se 
željezo upotrebljava u obliku tankog lima na koji je nanesen sloj izolacije, a u njemu 
ima 3—4%, silicija. Jezgre se, naime, transformatora moraju graditi od međusobno 
galvanski izoliranih limova zbog ograničavanja vrtložnih struja koje bi inače mogle 
doseći takve veličine da toplina koja se njima stvara ošteti namot, pa čak i da dovede 
do taljenja jezgre. 

Razlikujemo dvije vrste transformarorskog lima za jezgre. To su toplovaljani 
i hladnovaljani lim. Toplovaljani lim ima praktički u svim smjerovima jednaku 
magnetsku propustljivost. Najveće magnetske indukcije koje se pri upotrebi rak- 
vih limova dopuštaju bez većih negativnih posljedica iznose 1,5 T. Ta se magnetska 
indukcija primjenjuje samo kod transformatora kojih nazivna snaga prelazi 309 
kVA. Kod manjih nazivnih snaga upotrebljavaju se magnetske indukcije od 1,2 
do 1,43 T. Kod malih transformatora indukcije se kreću čak samo 1 T. Na sl. 2.1. 
krivuljom A prikazana je karakteristika magnetiziranja toplovaljanoga transfor- 
matorskog lima. Hladnovaljani anizotropni lim, zbog valjanja na konačnu dimenziju 
u hladnom stanju, ima naročito povećanu magnetsku propustljivost u smjeru valja- 
nja. Poprečno na taj smjer to je svojstvo nekoliko puta slabije. Prednost hladno- 
valjanog lima ispred toplovaljanog, u pogledu magnetske propustljivosti, može se 
lijepo vidjeti iz sl. 2.1. Krivulja B na toj slici pripada hladnovaljanom limu. Lako 
je na dijagramu otčitati da, na primjer, za jačinu magnetskog polja od 200 A/m 
dobivamo kod hladnovaljanog lima magnetsku indukciju od 1,65 'T', dok kod toplo- 
valjanog za istu jačinu polja dobivamo samo 1,1 T. Međutim, kako hladnovaljani 
lim ima u smjeru okomitom na smjer valjanja mnogo lošije karakteristike, konstrukcija 
jezgre s hladnovaljanim limom je složenija. 

Gubitke na histerezu i vrtložne struje po kilogramu mase lima nazivamo 
specifičnim gubicima za određenu magnetsku indukciju i frekvenciju. U Evropi 

se ovi specifični gubici računaju pri magnetskoj indukciji od 1 Fi frekvenciji od 
50 HZ (P,.,,,), Specifični gubici iznose kod toplovaljanog lima, već prema kvaliteti, 
od L,1 do 1,25 W/kg, a kod hladnovaljanog 0,5—0,6 W/kg. Tako velike razlike u 
specifičnim gubicima u korist hladnovaljanog lima koji na tržište dolazi pod razli- 
čitim nazivima (trafoperm, hiperm, hipersil) i mnogo povoljnija krivulja magneti- 
ziranja tog lima doveli su do toga da se danas još samo transformatori inalih snaga 
izrađuju od toplovaljanog lima, a ostali od hladnovaljanog. Upotrebom hladno- 
valjanog lima smanjuje se potrošnja željeza u transformatoru za 15—25%, a bakra 
za 10— 15%. Jasno je da je hladnovaljani lim i prilično skuplji od toplovaljanog. 


Transformatorski se limovi izrađuju u debljinama od 0,5 i 0,35 mm, a u 
novije vrijeme, da bi se smanjili gubici na vrtložne struje, i u debljinama od 0,3 
mm pa i manje. Toplovaljani lim izrađuje se u pločama dimenzija 750 x 1 500 mm, 
dok se hladnovaljani lim nalazi na tržištu u trakama širine 750 1 790 mm. 


Izolacija lima može biti izvedena naljepljivanjem tankoga svilenog papira, 
lakiranjem, oksidiranjem te naročitom kemijskom ili elektrokemijskom obradom. 
Papirna se izolacija upotrebljava najduže. Papir se lijepi jednostrano, a debljina 
sloja kreće se od 0,02 do 0,04 mm, Najčešća je izolacija lakom, koja se može na- 
nositi jednostrano i dvostrano. Moderni uljni lakovi i oni na bazi umjetnih smola 
imaju vrlo povoljne izolacione sposobnosu, a i toplinski su dovoljno otporni da mogu 
izdržati i žarenja lima koja se ponekad izvode nakon rezanja ili prešanja lima. De- 
bljina sloja iznosi od 0,005 do 0,02 mm. Oksidiranje lima najjednostavniji je i 
najjeftiniji način izolacije. Debljina izolacionog sloja također je veoma povoljna, 
iznosi od 0,005 do 0,007 mm, ali nije mehanički otporna, pa se ne može primjenji- 
vati tamo gdje se upotrebljavaju velike sile stezanja limove jezgre. I bez umjetne 
obrade lim oksidira, pa se takav može upotrijebiti kod manjih transformatora gdje 
su sile stezanja jezgre vrlo male. Najčešće je kemijsko izoliranje limova fosfatiranje 
koje se primjenjuje kod hladnovaljanih limova. Debljina izolacije iznosi ovdje 
od 0,003 do 0,015 mm. Postoji još nekoliko vrsta kemijskih i elektrokemijskih po- 
stupaka koji su patentirani. Od tih je najpoznatiji onaj pod nazivom »carlite« [karlit] 
firme Armco [Armko]. Debljina izolacije ovdje iznosi samo nekoliko mikrona. 

Upotrebom izolacije lima presjek jezgre samo je djelomično silicijevo željezo. 
Kako je za računanje transformatora važan upravo tzv. »čisti« željezni presjek, . 
uvodi se pojam faktora punjenja željezom (f,,). Faktor punjenja željezom je odnos 
između ičistog« željeza u presjeku jezgre (A,,) i stvarnog presjeka jezgre (A,,), 
odnosno 


ko Ae 2.1 
te Aa ( ) 
Tablica 2.1. 
| Izolacij 
| Debljina lima |———-———————— 2 
papir i lak | oksid fosfat »carlite« 
| 0,35 0,85 0,9 | 0,925 0,95 0,97 
L 0,5 0,875 0,93 |_0,935 — — 


U tablici 2.1. navedene su vrijednosti faktora punjenja željezom pod pretpostavkom 
da su pravilno sastavljene jezgre i da su povoljne sile stezanja. Kako se vidi iz 
tabele, veličina ovog faktora ovisi o vrsti upotrijebljene izolacije i debljini lima. 
Što je lim tanji, to je faktor punjenja lošiji. 


2.1.2. Oblici i sastavljanje jezgre 


Razlikujemo dva osnovna tipa jezgri transformatora, »jezgrasti« i »ogrnuti«. 
Na sl. 2.2. prikazana su oba tipa za jednofazne transformatore. Pod a je prikazan 
jezgrasti tip a pod b ogrnuti. Svaka jezgra ima dva osnovna dijela. To su stup i 
jaram. Stup je dio jezgre na kojem se nalazi namot (sl. 2.2) označen sa S, dok je 


jaram nenamotani dio (J). Kod jezgrastog tipa kroz jaram prolazi isti magnetski tok 
kao kroz stup, pa su ovdje presjeci stupa i jarma jednaki. Kod većih transformatora 
ove vrste jaram se ipak izrađuje nešto malo većega presjeka. Kod ogrnutog tipa 
jezgre kroz jarmove prolazi samo polovina toka stupa pa njihov presjek iznosi polo- 
vinu presjeka stupa. Orvor koji uokviruju stupovi i jarmovi nazivamo »prozor«. 
Kod istog presjeka stupa i površine prozora, a to znači i kod jednakih snaga. trošimo 
kod transformatora s jezgrastom jezgrom više željeza, a kod onoga s ogrnutom jez- 
grom više bakra. S obzirom na odnos cijena bakra i željeza, tamo gdje su ove ko- 

2.3. 


ličine znatnije, a to znači kod iole većih transformatora, upotrijebit će se jezgrasti 
oblik jezgre. Osim toga, smještaj namota na dva stupa kod jezgrastog tipa omogu- 
ćuje bolje hlađenje namota, pa to još više govori u prilog ovoj tvrdnji. Danas se 
ogrnuti tip, osim u specijalnim slučajevima, upotrebljava samo za vrlo male trans- 
formatore do nekoliko stotina vata nazivne snage. Slika 2.3. prikazuje jezgrasti i 
ogrnuti tip jezgre za trofazne transformatore. Ogrnuti tip trofaznoga transformatora 
ima neke osobitosti. Da bi se osigurala prirodna cirkulacija zraka ili ulja oko namota, 
njegov se namot izrađuje kao »plosnati« (nacrtan na slici 2.3.c samo za jednu fazu) koji 
ima nepoželjne karakteristike, osobito kod visokih napona. Daljnja je njegova 0so- 
bitost u tome što je namot na srednjem stupu potrebno obrnuto spojiti ili mu 
promijeniti smisao namatanja, kako se to vidi na sl. 2.3c. Kad to ne bismo učinili, 
transformator bi se jače zagrijavao zbog povećanih struja u praznom hodu. 


r--------——-P—--—3 


Transformatori jezgrastog tipa grade se još i s tzv. razgranatim magnetskim 
krugom. Za jednu trofaznu jedinicu to je tzv. peterostupna jezgra, prikazana skicom 
na sl. 2.4. Kroz jarmove takva transformatora prolazi samo trećina magnetskog' 
toka stupa, pa jaram ima samo 0,58 promjera stupa, dok kod običnoga jezgrastog 
tipa ima jednak promjer. Na taj način dobivamo niži transformator čime rješavamo 
problem transporta kroz željezničke i cestovne tunele, ispod mostova i sl. Količina 
utrošenog željeza međutim, ovdje je veća nego kod običnoga trostupnoga trofaznog 
transformatora. Na sl. 2.5. prikazan je jednofazni transformator s razgranatim ma- 
gnetskim krugom kojemu je stup sastavljen od radijalno uloženih limova, a ima pet 
jarmova tzv. z-oblika. Visina jarmova iznosi još samo 0,2 promjera stupa. Naroči- 
tim oblikom konstrukcije kotao za ulje može biti okrugao, čime se dobiva veća me- 
hanička čvrstoća kotla i manji utrošak ulja. Na sličan način mogu se sagraditi i 
trofazne jedinice, samo je njihova konstrukcija mnogo složenija. 

Jezgre se, kako je već poznato, sastavljaju 
od lima. Limovi se režu na potrebne dimenzije, 
skida im se srh i eventualno se poslije toga 
još prije sastavljanje jezgre žare (hladnovaljani) 
da se ukloni povećanje specifičnih gubitaka 
zbog mehaničke obrade. Jezgre od limova 
sastavljaju se prema shemi sastavljanja. Na 
stupove sastavljene jezgre potrebno je ugra- 
diti namot, pa je za to potrebno, kako se to 
može vidjeti iz sl. 2.2. i 2.3, razgraditi je- 
dan dio jarma. Pri sastavljanju jezgre mogu 
se stupovi i jarmovi povezivati u magnetski 
krug na dva načina, stikom i preklapanjem. 
Slika 2.6a pokazuje sastavljanje stikom, a 
sl. 2.6b sastavljanje preklopom. Pri sastav- 
ljanju stikom potrebno je na mjestu gdje se sa- 
staju stup i jaram podmetnuti izolaciju od tvr- 
dog papira. Ta je izolacija potrebna da ne bi li- 
movi jarma »kratko spojili« pojedine limove stupa 
i na taj način omogućili stvaranje većih vrtlo- 
žnih struja i njima prouzrokovanih gubitaka. 

2.5 Tim papirnim umetkom povećava se magnetski 

i otpor magnetskog kruga, a struja magneti- 

ziranja može biti i do 20% veća nego 

kod primjene spoja preklapanjem. Pri sastavljanju preklapanjem imamo također 
zračni raspor između limova, ali ih silnice zaobilaze zahvaljujući preklapanju li- 
mova, kako se to vidi iz sl. 2.6c. Iako je sastavljanje stikom jednostavnije, kako pri 
ugradnji namota tako i pri eventualnoj izmjeni pojedinih svitaka ili dijelova namota 
zbog oštećenja u pogonu, ipak se zbog niza drugih prednosti uglavnom primje- 
njuje spajanje preklapanjem. Stik se redovno primjenjuje samo kod vrlo malih 
transformatora. Na sl. 2.7. prikazana je shema sastavljanja jezgara malih transfor- 
matora. Shema pod a upotrebljava se samo kod vrlo malih transformatora (trans- 
formatori za radio-tehniku). Na sl. 2.8. prikazana je shema sastavljanja jezgara za 
oba osnovna tipa jednofaznih i trofaznih transformatora ugrađenih s toplovaljanim 
limom, dok je na sl. 2.9. to isto prikazano za transformatore građene s hladno- 
valjanim limom. Osobitost hladnovaljanog lima da u smjeru poprečnom na smjer 
valjanja ima loša magnetska svojstva, zahtijeva da pri prijelazu silnica iz stupa 
u jaram silnice prolaze što kraće nepovoljnim smjerom. Zbog toga su mjesta pre- 
klapanja ili stika skošena. Na sl. 2.10a prikazana je tzv. namotana jezgra. U nekim 

2  Piektrični strojevi 


modernim tvornicama transformatora ona se upotrebljava i za transformatore od 
nekoliko MVA nazivnih snaga. Namotanim jezgrama potpuno se iskorišćuju svoj- 
stva hladnovaljanih limova. Kako se viđi iz slike, silnice se uvijek po smjeru po- 
klapaju sa smjerom valjanja lima. Na sl. 2.10b prikazana je namotana jezgra za manje 
transformatore, Poslije namatanja cijela se jezgra, dobro stegnuta naročitim kitom, 
slijepi u kompaktnu cjelinu, a zatim se izreže na dva dijela (puna crta). Površina 
se presjeka na mjestu reza osobito fino obradi, pa se poslije umetanja namota, 
oba dijela slijepe naročitim ljepilom pod pritiskom. Postoje i strojevi kojima se 
bez prekidanja namotane jezgre namot «šije» na jezgru, no to dolazi u obzir samo 
kod malih transformatora posebne tačnosti i proizvodnje u većim količinama. 


2.1.3. Presjeci stupova i jarmova 


Kod malih transformatora do nekoliko kVA nazivne snage jezgra se redovno 
sastavlja od limova jednake širine. Na taj način presjeci su jezgara kvadratnog ili 
pravokutnog oblika, kao na sl. 2.11. Takav oblik presjeka jezgre moguć je samo dok 


se namot izrađuje od tanke žice, koja lako slijedi promjene smjera na rubovima izo- 
lacijskog ormarića koji se nasađuje na stup jezgre. Osim toga, pravokutan oblik 
zavoja manje je mehanički otporan na struje kratkih spojeva. Zbog toga se kod 
većih transformatora namatanje vrši na cilindre kružnog presjeka, a jezgra izrađuje 
tako da njezin presjek što bolje ispunjuje kružni presjek cilindra. Nema sumnje, 


drvene letvice 


S 


izolacioni cilindar 


2.12. 


najpovoljnije bi bilo kad bi se presjek jezgre potpuno poklopio s unutrašnjim pre- 
sjekom izolacijskog cilindra. Tada bi jezgra morala biti izrađena od lima vrlo ve- 
likog broja različitih širina, što bi bilo skupo, a izazivalo bi i niz teškoća pri sa- 

stavljanju jezgre. Zbog toga se presjeci jezgara transformatora izrađuju stupnjevito. 

to je veći broj stupnjeva, to bolje ispunjujemo zadanu kružnu površinu, ali se isto- 
dobno otežava tehnološko izvođenje jezgre i oslabljuje ukrućivanje namota drve- 
nim klinovima koji dolaze u prostor između cilindra s namotom i mjesta gdje jezgra 
prelazi iz jednoga stupnja u drugi jer zbog manjega prostora oni postaju tanji. Na 
sl. 2.12. prikazana je jedna rrostepena jezgra s drvenim umecima za ukručenje 
izolacionog cilindra na stup jezgre. Broj upotrijebljenih stupanja presjeka stupa 
ovisi o promjeru izolacionog cilindra (promjera stupa) i može se odabrati prema 
tablici 2.2. 


Tablica 2.2. 


U 


Fea T "Promjer | do 100. | 150 500 750 | 850 
sije mia, [h, SI00.. 50. | 50 750 850 1000 

Ea - 

| Broj do | | 

. stupnjeva EK 4 ? | : . | ž "= 


Upotrebom višestepenih jezgri prema tablici ne ispunjuje se potpuno prostor 
predviđen za jezgru. Omjer između stvarne površine koju u presjeku zauzima stup 
jezgre i kružne površine obuhvaćene izolacionim cilindrom nazivamo faktorom 
iskorištenja presjeka, pa je: 


4A, 
k = Dra (2.2) 
k, — faktor iskorištenja presjeka, 
D — promjer kruga opisanog presjeku stupa jezgre, 


A, — stvarna površina stupa jezgre. 


Da bi se postiglo što bolje iskorištenje presjeka, a da se pri tom nebi otežala ni 
poskupila izgradnja jezgre, nađen je najpovoljniji odnos širina limova pojedinih 


stupnjeva. Na sl. 2.13. prikazani su ti odnosi za kvadratni oblik presjeka, dvostepenu, 


trostepenu i četverostepenu jezgru. Iz slike se, na primjer, vidi kako za najbolje 

skorištenje raspoložive površine pri upotrebi kvadratnog presjeka treba da širina 
lima iznosi 70,7% promjera stupa. Pri tom bi faktor iskorištenja presjeka bio 
k, = 0,636. Pri praktičnom izvođenju redovito se neće moći održati navedeni 
odnosi u širini Jimova jer bi, na primjer, njihovo rezanje iz standardnih traka ili 
ploča bilo neekonomično, ili zbog nekih drugih razloga. Spomenuti su odnosi 
navedeni kao najpovoljniji i treba težiti da se u granicama mogućnosti približimo 
njima što je više moguće. Kod nekih transformatora, npr. onoga sa sl. 2.5, stupovi 
jezgara izvode se tzv. radijalnim ispunjavanjem. Takav način izrade stupova vidi 
se iz iste slike. Taj način nije osobito nov i njime se ne postižu bolja iskorištenja 
presjeka, ali omogućuje druge prednosti o kojima je bilo prije riječi. 


AjzAx 
a) b) e) 
2.14. 


Jarmovi se, radi smanjenja gubitaka i postizanja manjih struja praznoga 
hoda, izvode kod većih transformatora s presjekom povećanim za 5—15% prema 
presjeku stupa. Kod malih transformatora jarmovi su uvijek kvadratnog ili pravo- 
kutnog oblika, dok kod većih imaju oblike prikazane na sl. 2.14. Na toj su sl. pod 


a — lim 

b — podložak od kar- 
tonita 

c — čelični vijak 


d — čelični podložak 
e — izolacijski tuljak 


2.15. 


ai b prikazani oblici za jarmove od toplovaljanog lima, a pod c za jarmove iz hladno- 
valjanog. 

Limovi složeni po shemi slaganja u jezgre moraju se stegnuti da jezgra dobije 
potrebnu mehaničku čvrstoću i da se smanji brujanje transformatora. Stupovi i 
jarmovi malih transformatora mogu biti stegnuti samo »bandažiranjem« s pomoću 
pamučne vrpce ili slična materijala. Kod nešto većih transformatora do nekoliko 

desetina KVA može se učvršćenje limova u stupovima postići samo drvenim ume- 
cima između izolacionog cilindra i mase stupa (uz bandažiranje). Kod većih tran- 
sformatora stezanje se obavlja vijcima koji prolaze kroz stup ili jaram, kako 
to prikazuje sl. 2.15. Vijak za stezanje mora biti izoliran od jezgre da ne bi stvarao 
spojeve za zatvaranje vrtložnih struja. Zbog toga on prolazi kroz tuljak od tvrda 
izolacionog papira ili pertinaksa, a podložne pločice moraju također biti podmetnute 
izolacionim papirom. Stezne ploče koje služe za jednakomjerno prenošenje ste- 
zanja po cijeloj dužini stupa, odnosno jarma, mogu biti izrađene od tvrda drveta, 
a kod većih sila stezanja (veći transformatori) one su od nemagnetskog čelika. Jar- 
movi se stežu na jednak način, ali se često umjesto steznih ravnih ploča upotreb- 
ljavaju čelični profili. Upotrebom tih profila stezna je ploča jarma ujedno dio za 


1.— kuka za podizanje 4 — čelična ploča za stezanje limova stupa 
2 — jezgra transformatora 5 — vijak za stezanje limova stupa 
316 — čelični U-profil za stezanje jarma 

učvršćivanje jezgre u kotlu i za montažu kuka za prenošenje, a kod manjih suhih 
transformatora i postolje za montažu. Na sl. 2.16. prikazana je kompletno sastav- 
ljena jedna jezgra transformatora snage 1,8 MVA za nazivni napon od 35 kV. 


2.2. Namot transformatora 


2.2.1. Materijali 


Materijale od kojih se grade namoti transformatora možemo podijeliti u 
električki aktivne i izolacione. Prvu grupu sačinjavaju elektrotehnički bakar (E — Cu) 
i aluminij (E — Al). U drugu grupu spadaju: pamuk, lak, svila, papir i njegovi pro- 
izvodi, drvo, tinjac, mineralna i sintetička ulja i dr. 

Za izradu aktivnog dijela namota najčešće se upotrebljava bakar u obliku 
okrugle žice ili pravokutnog profila. Promjeri bakrene žice su normirani. Po iugo- 
slavenskom standardu, od elektrolitskog bakra najmanje specifične vodljivosti 57. 10% 
S/m bakrena se žica izrađuje u promjerima od 0,03 do 6 mm. Pravokutni presjeci nisu 
normirani. Stranica profila koja leži okomito na smjer silnica tzv. rasipnoga magnet- 
skog toka, uglavnom se, radi smanjenja dodatnih gubitaka u bakru, ne bira duža od 
10mm. Okrugla bakrena žica, izolirana pamukom ili lakom, upotrebljava sa za transf- 
ormatorske namote uglavnom do promjera od 4 mm. Kod većih presjeka ide se 
na pravokutne bakrene profile, izolirane pamukom ili papirom. Aluminij sve više 
prodire u područje gradnje transformatora. S obzirom na nižu vodljivost alumi- 
nija bila bi potrebno da se za iste gubitke kao u bakru uzme 1,64 puta veći presjek. 
Međutim, kako je strujna opteretivost (strujna gustoća) samo 78% opteretivosti 
bakra, to je zaista potrebno povećanje presjeka svega 1,282 puta. Kao izolacija 
dolazi u obzir isti materijal kao za bakar, međutim kod aluminija se može elektro- 
kemijskim postupkom izazvati na njegovoj površini izolacioni sloj, tako da u tom 
slučaju ne treba posebne izolacije. Aluminij se upotrebljava samo u ob.iku pravo- 
kutnih profila ili trake. 

' Izolacioni materijali, upotrijebljeni u gradnji transformatora, moraju, uz 
otprije poznate karakteristike izolacionih materijala, biti još i postojani na transfor- 
matorsko ulje, odnosno ne smiju na to ulje djelovati u smislu smanjenja njegovih 
izolacionih sposobnosti. Tako, na primjer, u uljnim transformatorima ne upotreb- 
ijavamo goli bakar jer on djeluje kao katalizator pri stvaranju kiselinskih taloga u 
ulju, a to smanjuje izolacione sposobnosti ulja i loše djeluje na izolacioni materijal 
namota. Izolacione sposobnosti tih materijala oštro su zavisne o temperaturi na 
kojoj se nalaze, tako da su svi izolacioni materijali svrstani u grupe prema granično 
dopuštenoj temperaturi. Granična temperatura najviša je dopuštena temperatura 
za neki izolacioni materijal. Tablica 2.3. sadrži podjelu izolacionih materijala prema 
graničnim temperaturama. Klasa izolacije je, kako se vidi iz te tablice, određena 
graničnom temperaturom. Za uljne transformatore upotrebljavaju se izolacije iz 
klase A i E; a za suhe transformatore sve izolacije do klase B. Impregnacija ili vezivo 
je sredstvo kojim se potpuno ispunjavaju međuprostori u svicima i namotima, 
tako da tamo nema zračnih mjehurića. Kod uljnih transformatora upotrebljava se 
u tu svrhu mineralno ulje. Redovito su to mineralna ulja kojih postojanost kvalitete 
uvelike ovisi o temperaturi na kojoj se nalaze i o utjecaju kisika iz zraka. Granična 
dopuštena temperatura transformatorskog ulja u najgornjem sloju iznosi 95*C. 
Radi zaštite od utjecaja zraka, transformatorski kotao s uljem mora biti zatvoren. 
Kotao se puni uljem poslije sušenja namota, i to pod vakuumom da se ukloni mo- 
gućnost zadržavanja zračnih mjehurića u prostorima između zavoja i svitka na- 


22 


Tablica 2,3. 


; | Granična 
Klasa ugi 
izolacije Materijal dk oak Izvedba 


| Papir, kartonit (prešpan), drva, 
Y pamuk, najlon, perlon, vulkan- 90 bez veziva 
| fiber, leđderoid, prirodna svila 


ka = el 

impregnacija sušivim ulj- | 
nim lakovima, izolacionoj 
ulje, sintetični tekući 
dielektrici 


i izolacija klase Y, slojevito drvo, 
emajli za žicu, uljni žični lakovi, 105 
uljno platno i papir 


l 
| impregnacija asfaltnim i 
E sintetični žični lakovi, beakelit, hi 120 sintetičnim uljno-modi- 
\ 
\' 1 


tekstolit, pertinaks, lak-platno ficiranim lakovima, epok- 
sidne smole 


B staklena vlakna, mikafolija, mikanit, | 130 
| azbest i 2 
Uj sintetične i epoksidne 
e smole s povećanom ter- | 
' F staklena vlakna, azbest, tinjac 155 Meke: postao 
: silikonske smole 
H . staklena vlakna, tiunjac, silikoni 180 silikonske smole 
| staklo, cement, silikonske 
ai ž iznad smole s pojačanom ter- 
| € tinjac, porculan, keramika 180 miten ponore 
| ' kao vezivo 


mota. U toku rada transformatora njegovo je ulje izvrgnuto djelovanju povišenih 
temperatura i manje-više utjecaju kisika iz zraka. Zbog toga se smanjuju njegova 
izolaciona svojstva, a produktima kemijskog rastvaranja djeluje nepovoljno na ostale 
izolacione materijale. Istodobno smanjuje se i sposobnost odvođenja topline. Kva- 
liteta izolacionih ulja određena je relativnom gustoćom (0,9 kg/dm?), viskoznošću 
(6"E kod -+-20*C), plamištem (145*C), probojnom čvrstoćom (prije punjenja 200 
kV/cm), u pogonu minimalno 80 kV/cm, neutralizacionim brojem (kiselinski broj 
0,05 mp KOH/p) i saponifikacionim brojem (0,15 mp KOH/p). Podaci u zagradama 
propisani su jugoslavenskim standardom (JUS-om). Za transformatore iznad 
1000 kVA nazivne snage provjerava se kvaliteta ulja uzimanjem uzorka iz kotla 
dva puta godišnje, a kod onih manjih jedanput godišnje. 

Zapaljivost mineralnoga transformatorskog ulja ograničuje upotrebu uljnih 
transformatora. Na brodovima i u rudnicima upotreba je uljnog transformatora 
zbog opasnosti od požara nemoguća, a kod velikih proizvodnih hala, kazališta i 
nebodera zahtijeva veliku i skupu niskonaponsku mrežu jer se iz istih razloga trans= 
formator ne može smjestiti u sam centar potrošnje. Zbog toga su pronađena i 
iskorištena nezapaljiva ulja (sintetička) koja imaju zajednički naziv askareli (pyralen, 
pyranol, sovtol). Izolaciona svojstva askarela dopuštaju da njima zamijenimo 

mineralno transformatorsko ulje. Treba samo paziti da se neki materijali, kao npr. 
bakelit, ne upotrebljavaju u tom slučaju jer na njih askareli kemijski nepovoljno 
djeluju. Pod djelovanjem električnog luka, koji se može u transformatoru pojaviti 
zbog grešaka, askareli razvijaju plin klorovodik opasan po zdravlje čovjeka. U 
dodiru s kožom izazivaju opekline. Zbog toga njihova upotreba nije postigla u po- 
četku očekivane razmjere. 

Umjesto transformatora s ovim sintetičkim uljima sve više se upotrebljavaju 
suhi transformatori, napose otkad su se počeli upotrebljavati silikonski lakovi i 
punila koja dopuštaju i više radne temperature. Transformatori s askarelima su 
20 do 30% skuplji od transformatora s mineralnim uljima. 


2.2.2. Vrste namota i njihove karakteristike 


Namote transformatora po načinu oblikovanja možemo podijeliti u dvije 
skupine. U prvu skupinu ide plosnati namot, a u drugu koncentrični namoti. Kon- 
struktivna je karakteristika plosnatog namota što se primarni i sekundarni namot 
nalaze međusobno paralelno smješteni u ravninama okomitim na os stupa jezgre. 
Kod koncentričnih namota oni se koncentrično obavijaju oko te osi. Na sl. 2.i7a 
prikazan je princip nastanka plosnatog namota, a na sl. 2.176 koncentričnog. 

2.17. 


Plosnati namot izvodi se praktički na način shematski prikazan na sl. 2.18. 
Svi zavoji primarnog i sekundarnog namota podijele se na n svitaka, svaki npr. 
na pet, kako je to nacrtano na slici (n = 5). Jedan svitak niskonaponskog namota 
podijeli se na dva dijela, tako da dobivamo za niskonaponski namot n + | svitak. 
Ona dva polusvitka niskonaponskog namota dolaze najbliže jarmu, a ostale svitke 
podijelimo po visini stupa, tako da naizmjence dolazi jedan svitak višeg napona i 
jedan svitak nižeg napona. Takav namot ima niz prednosti. U prvom redu, zbog 
naizmjenične ugradnje svitaka višeg i nižeg napona njime postižemo mnogo manja 
rasipanja i prema tome manje induktivne padove napona. Nadalje svici višeg na- 
pona potpuno su udaljeni od jarma. Jedino ako se primijeni ogrnuti tip jezgre, 
bile bi pogoršane prilike jer bi svici višeg napona bili blizu jarma. U rom slučaju 
treba povećati razmake prema jarmu ili pojačati izolaciju svitaka višeg napona. 
U svakom slučaju to znači povećanje troškova. Plosnati namot omogućuje da se 
pojedini svici spajaju, bilo serijski, bilo paralelno, s izuzetkom onih dvaju polu- 
svitaka nižeg napona koje u svakom slučaju treba najprije spojiti serijski. Nedostatak 
je tog namota veći utrošak izolacije. Ovdje je potrebno izolirati svaki svitak od 
susjednog za puni napon. Osim toga, položaj prostora između svitaka okomit je 

na prirodni smjer cirkulacije ulja ili zraka čime se smanjuje sposobnost hlađenja, 
namota. Upravo zbog toga, upotreba plosnatog namota ograničena je, uglavnom, 
na transformatore sa stupovima u horizontalnom položaju. Potrebno je još napo- 
menuti da u ovom namotu mehaničke sile koje se javljaju kod kratkog spoja ne dje- 
Juju radijalno nego u smjeru osi, pa oblik svitka može biti i pravokutan ako to do- 
pušta debljina žice namota. Plosnati namot upotrebljava se najčešće kod regula 
cionih transformatora i kod transformatora za vrlo velike struje. Kod ovoga posljed 
njega niskonaponski se namot izvodi često s vodičima u obliku trake. 
Koncentrični namot daje veća rasipanja i induktivne padove napona, ali je 
pogodniji za hlađenje namota jer su prostori između namota takva položaja da 
omogućuju nesmetanu prirodnu cirkulaciju ulja ili zraka. Kod tog namota prostor 
između nižeg i višeg napona preuzima izolaciono čitav pogonski napon, pa je po- 
trebno manje izolacionog materijala nego kod plosnatog namota. Osim toga, ova 
je vrsta namota jednostavnija za izradu a i jeftinija. Zato se namoti transformatora 
izrađuju, uglavnom, kao koncentrični. Na sl. 2.19. prikazano je kako se ostvaruje 
koncentričan namot. Namot nižeg napona smješta se uvijek bliže stupu. Na toj je 


2.19. 


slici pod a prikazan običan koncentrični namot, dok je pod b prikazan tzv. bi- 
koncentrični namot. Kod bikoncentričnog namota niski je napon podijeljen na dvije 
polovine. Jedna polovina dolazi uz stup, a druga obuhvaća namot višeg napona. 
Tako se gradi koncentrični namot kad se želi smanjiti rasipanja, odnosno induktivni 
padovi napona. 

Budući da su žice namota izolirane, u ukupnom presjeku namota aktivni 
presjek bakra, odnosno aluminija zauzima samo jedan dio tog presjeka. Odnos 
između površine koju u presjeku svitka zauzima »čisti« bakar, odnosno aluminij, 
prema ukupnoj površini presjeka svitka, nazivamo faktor punjenja bakrom. Za 
pravokutni presjek on će iznositi, kako se to vidi na sl. 2.20.: 

=: NED 


Na X b.b (2:9) 


gdje jeh — visina profila »čistog« bakra, 
b — širina profila »čistog« bakra, 
h' — visina profila s izolacijom, 


b' — širina profila s izolacijom. 


Pri upotrebi okrugle žice ovaj se faktor računa po relaciji 


0,907 
RAS Zo Ego (2.4) 
1+ 2( z LE ) 
gdjeje d — promjer neizolirane žice 
d' — promjer izolirane žice. 


2.2.3. Izvedba namota 


Smjer magnetskog polja svitka, odnosno smjer elektromotorne sile indu- 
cirane u svitku promjenom magnetskog toka ovisi o smjeru namatanja zavoja svitka. 
Zbog toga razlikujemo desni i lijevi smjer namatanja svitaka namota. Kad obila- 
ženje zavoja namota oko osi svitka ide u smjeru kazaljke na satu, govori se o 
desnom smjeru namatanja, kako prikazuje sl. 2.21.b. Drugu mogućnost predstavlja 
lijevi smjer namatanja prikazan na sl. 2.21.a. Pri određivanju smjera namatanja 

2.22. 


treba vertikalno postavljenom svitku gornji kraj smatrati za početak obilaženja ako 
su posrijedi jednoslojni namoti ili namoti u obliku podijeljenih svitaka. Ako je 
posrijedi višeslojni namot, treba za početak obilaženja smatrati kraj namota naj- 
donjeg sloja. Pri tome treba taj kraj da bude okrenut gore i obilaženje treba promatrati 
s gornje strane cijelog namota. 

Prema načinu izvedbe, namoti se mogu podijeliti u ove najpoznatije tipove: 
a) cilindrične, b) višeslojne s razdijeljenim svicima i c) neprekinute (preložene). 

Cilindrični namot može biti dvoslojan i višeslojan. Na sl. 2.22. prikazan je 
dvoslojni cilindrični namot. Takav se namot dobiva namatanjem bakrenoga pravo- 
kutnog profila na dva koncentrična valjka od kartonita. Vanjski valjak ima uzdužni 
prorez radi prijelaza vodiča s unutarnjeg valjka na vanjski. Razmak između izola- 
cionih valjaka koji iznosi otprilike 1% osne duljine svitka, ali ne manje od 5 mm, 
drže drvene letvice (bukva) koje su nešto kraće od visine izolacionih valjaka. Takav 

a) 


2.23, 


se namot upotrebljava kao niskonaponski za trofazne transformatore nazivnih 
snaga do otprilike 1 000 kVA i za napone od 500 V. Kod većih presjeka potrebno je 
upotrijebiti paralelno nekoliko profila, ali uvijek jednoga pokraj drugog, kako to 
prikazuje sl. 2.22b. Krajnje zavoje na gornjoj i donjoj strani treba čvrsto povezati 
s nekoliko susjednih zavoja bandažiranjem pamučnom vrpcom. 


BOOOOOOOOOOO 


—- 


+5% X-5% 


a) b) c) 
2.24. 
a — valjak od bakelitiziranog kartonita d — međuspojna izolacija od bakelitiziranog 
b — umetak od kartonita papira (oko 0,12 mm) 
Cc —— žica namota 


Kod malih transformatora primjenjuje se gotovo isključivo cilindrični više- 
slojni namot. Na sl. 2.23a prikazan je skicom ormarić na koji se namataju takvi 
namoti. Ormarić je napravljen od kartonita ili pertinaksa. Namot se izrađuje od 
okrugle žice izolirane pamukom ili lakom. Između svakoga sloja potrebno je umet- 
nuti izolaciju od bakelitiziranog papira. Najprije se namata namot nižeg napona, 
a preko njega namot višeg napona. Između ta dva dijela, namotana na isti ormarić, 
treba umetnuti izolaciju od kartonita koja mora biti izdržljiva za puni napon. Napose 

treba paziti na izolaciju izvoda koji se izrađuju vd bakrenog lima Skica namota 
prikazana je na sl. 2.23.b. Za veće rransformatore taj se nemct izvodi prema si. 
2.24.a. Zavoji se namota namataju na cilindar od bakelitiziranog papira ili kartonita 
redom iz sloja u sloj. Između slojeva ulaže se međusloina izolacija kojoj debljina 
iznosi kod 10 kV od 0,4 do 0,6 mm. Shematski ie to prikazano na sl. 2.24.b. Taj 
način namatanja upotrebljava se s okruglim presjekom kod visokonaponskih i 
niskonaponskih namota transformatora do nazivnih napona 35 kV i nazivnih snaga 
vtprilike do 600 kVA. Radi povećanja rashladne površine, namot se obično dijeli 
na dva dijela, prema skici na sl. 2.24.c. Unutrašnji dio ima jednu trećinu ukupne 
Širine cijelog namota. Višeslojni namot s razdijeljenim svicima izvodi se kako je 
prikazano na sl. 2.25. Svaki svitak namota podijeljen je u dva polusvitka. Na taj 
način, kako to pokazuje sl. 2.25a, oba izvoda svitka dobivamo na vanjskoj površini 


a) 


2.25. 


2 — valjak od kartonita 


' ne treba ih voditi iz unutrašnjosti svitka što bi zbog potrebe pune izolacije izvoda 
predstavljalo teškoće. Pri namatanju s polusvicima potrebno je, prelazeći iz jednoga 
polusvitka u drugi, mijenjati smjer namatanja. Podjela namota na svitke i polu- 
svitke izvodi se tako da napon polusvitka ne prelazi 500 V, a broj zavoja u sloju 
mora biti takav da najveći međuslojni napon ne bude veći od 100 V. Ormarići 
za svitke i polusvitke izrađuju se od kartonita debljine 2 i više mm. Razmak između 
svitaka kreće se otprilike do 4 mm. Takvi se namoti izvode za visokonaponske 
transformatore nazivnih snaga otprilike do 1 000 kVA i napona 35 kV. 
Neprekinuti namoti ili, kako se u praksi češće nazivaju, preloženi namoti, 
zapravo su niz svitaka namotanih s pravokutnim profilom žice, ali na takav poseban 
način da se pri namatanju sa svitka na svitak prelazi bez prekidanja žice. Tako 
se postiže da cjelokupni namot nema nikakvih spojnih mjesta. Princip izrade takva 
namota vidljiv je iz sl. 2.26. Najprije se namota prvi svitak, kako to prikazuje sl. 
2.26a sa 5 zavoja, te završi zavojem idućega svitka, u ovom slučaju šestim zavojem, 
koji već pripada novom svitku. Zatim se žica otpusti i nastavi prelaganje redosli- 
jedom prikazanim na istoj slici pod b. Poslije završenog prelaganja dobivamo svitak 
kao što je na slici pod c koji pomaknemo do krajnjeg izolacionog ruba i normalno 
namaramo idući svitak. Kad je završen i taj svitak, dobivamo sliku pod d. Pri 
izradbi idućih dvaju svitaka ponavljaju se iste radnje. Na slici je pod h shematski 

pokazana veza između svitaka. Razmak između pojedinih svitaka održava se s po- 
moću prečaga i odstojnica. Prečage se izrađuju od kartonita (prešpan) i lijepe u 
slojevima, a zatim na izolacioni valjak. Najgornji sloj je na prečagi širi, tako da se 
na nj mogu nadijevati odstojnice. Način izvedbe ovih razmaka s pomoću prečaga 
i odstojnica vidljiv je iz sl. 2.27. Razmak između svitaka ovisi o visini napona svitka 
i iznosi najmanje 4 mm. Pojedini svici mogu imati 14—15 slojeva, a namot od 30 

do 100 svitaka. Kod većih presjeka svaki se zavoj svitka pravi od nekoliko paralelnih 
žica pravokutnog presjeka. U tom se slučaju događa da pri izvođenju namota na 
dosad opisani način nemaju svi paralelni vodovi jednaku duljinu, odnosno ne obu- 
hvaćaju jednaki broj magnetskih silnica rasipnoga magnetskog toka. To se može 
vidjeti na sl. 2.28.a. Brojem 1 i 2 označene su paralelne grane zavoja. Zbog jedno- 
stavnosti, na slici je prikazan jednoslojni namot. S obzirom na svoj položaj, paralelna 
grana označena sa 2, imala bi zbog obilaženja po većem radijusu veću duljinu i obu- 
hvaćala bi veći rasipni magnetski tok. Takav raspored doveo bi do nejednake im- 
pedancije obje paralelne grane, a time i do nepravilne razdiobe struje u njima. 
Kroz dvije paralelne grane istoga zavoja tekle bi pri jednakim presjecima nejednake 
struje, što znači da bi u njima bile različite strujne gustoće. To bi dovelo do pove- 
ćanih gubitaka u bakru. Da do toga ne dođe, po ukupnoj se visini svitka toliko mi- 
jenja položaj pojedinih paralelnih grana, da svaka zauzme sve moguće položaje u 
jednakim duljinama kao i ostale. Ta se promjena naziva transpozicija. Na sl. 2.28.b 
prikazana je transpozicija za dvije paralelne grane. Kako se ondje vidi, transpoziciju 
treba izvesti na polovini visine namota. Na tom će mjestu biti potrebno da širina 
horizontalnoga rashladnog kanala bude veća nego inače. Kad bismo npr. imali tri 
paralelne grane, bilo bi — prema onomu što je dosad rečeno — potrebno da se 
transpozicija vrši na svakoj trećini visine namota, dakle dva puta. Neprekinuti 
namot primjenjuje se za sve napone i sve snage. Kako je pri prelaganju vodova 
potrebna stanovita čvrstoća voda, najmanja dimenzija upotrijebljenog profila iznosi 
otprilike 4,5 mm u smjeru osi namota, a najmanji presjek 5 mm?. Taj tip namota 
ima veoma dobru mehaničku čvrstoću i otpornost na sile kratkog spoja, a sposob- 
nost hlađenja mu je bolja od svih tipova namota. Slika 2.29. prikazuje neprekinuti 
namot. 

Osim opisanih izvedbi, ima još nekoliko manje-više složenijih namota i re- 
zerviranih ili za namote veoma visokih napona ili veoma velikih nazivnih struja. 


30 


Pri montaži namota na jezgru treba održati razmake između pojedinih namota 
i namota s jezgrom. Na sl. 2.30. prikazano je koliki moraju biti ti razmaci. Razmak 
8 ujedno je najmanji dopušteni razmak između namota i kotla. Zbog sila kratkoga 
spoja treba osobito pažljivo ukrutinit namote na jezgru ulošcima i klinovima od 
drveta. 


Tablica 2.4. 

mjere u mm 


U cjelokupnoj površini prozora jezgre »čistić metalni presjek zauzima samo 
jedan manji dio. Kako je upravo taj presjek pri računanju transformatora važan, 
odnosno, kako je potrebno za određivanje potrebne veličine prozora znati koji dio 
prozora zauzima baš taj »čisti« presjek, uvodi se tzv. faktor punjenja namota. Faktor 
punjenja namota jest odnos između »čistog« presjeka bakra ili aluminija svih namota 
obuhvaćenih prozorom i površine prozora. Dakle: 


A (2.5) 


Taj faktor iznosi kod dobro izgrađenih transformatora između 0,2 i 0,35. Veće 
vrijednosti pripadaju transformatorima s nižim naponima. 

2.3. Oprema transformatora (armatura) 


Uz namot i jezgru energetski transformatori imaju za svoje potpuno djelo- 
vanje i upotrebljivost još niz dijelova koje zajedničkim imenom nazivamo oprema 
transformatora. Kako su energetski transformatori samo u izuzetnim slučajevima 
izgrađeni kao suhi, iduća se izlaganja odnose na uljne transformatore. 


2.3.1. Uvodi, odvodi i preklopka 


Na krajeve transformatorskog namota treba omogućiti konstruktivni priklju- 
čak vodova primarne i sekundarne mreže. Zbog toga se na poklopac kotla trans- 
formatora ugrađuju uvodni izolatori. Jednim dijelom ovi izolatori ulaze u kotao 
s uljem. S unutrašnje strane uvodni se izolatori povezuju s krajevima namota, prema 
shemi na sl. 2.31. Spojni vodovi između krajeva namota i uvodnih izolatora nazivaju 
se odvodi. 

Uvodni se izolator sastoji od dva dijela, strujovodnog i izolacionog. Izotacioni 
je dio izrađen od visokokvalitetnog porculana. Ima oblik manje-više šupljeg valjka 
kojemu se na krajevima nalaze mjedene stezaljke za priključak odvoda, odnosno 
mreže. Kroz unutrašnjost uvodnog izolatora prolazi od jednog do drugog kraja 
strujovodni dio, izrađen u obliku bakrene šinie, cijevi ili kabela. Kod napona do 
35 kV unutrašnjost je ispunjena zrakom, a bakrena šinja ili cijev obuhvaćene cijevi 
od bakelitiziranog papira debela je 6—8 mm. Od 35 kV na više unutrašnjost je 
uvodnog izolatora ispunjena uljem. Na sl. 2.32. prikazano je nekoliko tipova uvod- 

nih izolatora. Oni se razlikuju po oblikovanju rebara na vanjskoj strani, prema tormne 
da li se upotrebljavaju kod transformatora koji će biti montirani na otvorenom ili 
u zatvorenom prostoru. Tako su na sl. 2.32.a i 2.32.b prikazani izolatori reda 10 
kV za vanjsku montažu, prvi za nazivnu struju 100 A, a drugi za 800 A. Na istoj 
slici pod c prikazan je izolator reda | kV za nominalnu struju od 400 A i unutrašnju 
montažu. Uvodni se izolatori na poklopcu transformatora smještaju tako đa na jednoj 
strani budu grupirani oni višega napona, a na drugoj oni nižeg. Uvodni izolatori 
mogu također biti montirani i na stijenku kotla. 


a — uvodni izolatori VN d — kotao 
b — uljokaz € — uvodni izolatori NN 
€ — ručka naponske preklopke 


Odvodi se izrađuju od bakrenih i aluminijskih vodova. Bakreni su odvodi 
izolirani papirom. Kružni je presjek odvoda do 12 mm, a kod većih presjeka upo- 
trebljavaju se profili. Pri vođenju odvoda treba paziti da budu dobro učvršćeni 
i da između njih i ostalih dijelova, kotla, jezgre, namota itd. bude održan potreban 
razmak koji odgovara visini napona. 

Za regulaciju napona, o čemu će kasnije biti govora, ugrađuje se naponska 
preklopka. Tom se preklopkom iože broj uključenih zavoja, obično na strani višeg 
napona (zbog manjih priključnih presjeka), mijenjati od -+5% do —5%, projekti- 
ranog broja zavoja, a u stupnjevima od 2,5% svaki. Prema tome, preklopka ima 
pet mogućih položaja. Ona se učvršćuje na poklopac transformatora, a može i 
na stijenu kotla (manji transformatori). S vanjske strane nalazi se ručka kojom se 
obavlja preklapanje, a dio s kontaktima uronjen je u ulje u unutrašnjosti kotla. Dio 
odvoda spaja preklopku s krajevima namota. Rukovanje preklopkom dopušteno 
je samo u beznaponskom stanju. 


2.3.2. Kotao i pripadni uređaji 


Energetski transformator pretežno se smješta u kotao s uljem. Kotao se iz- 
vodi od čeličnog lima kojega debljina ovisi o veličini kotla, odnosno o snazi transfor- 
matora. Kod malih transformatora od 20 i 30 kVA snage površina je kotla glatka. 
Na sl. 2.33. prikazan je takav transformator što ga proizvodi tvornica »R. Končara. 
Transformatori većih snaga grade se, radi postizanja većih rashladnih površina, 

s rebrastom površinom kotla ili im se prigrađuju radijatori ili sistemi cijevi. Na 
poklopcu su ili na stijeni kotla montirane kuke za prenošenje transformatora kra- 
novima i dizalicama, a na dno je kotla privareno postolje s kotačima tako učvršće- 
nim da je moguća vožnja u dva pravca. 

Za vrijeme rada transformator se zagrijava i volumen se ulja na taj način 
povećava, To znači da kotao u hladnom stanju ne bi smio da bude ispunjen uljem 
kako zagrijavanjem ne bi dolazilo do porasta tlaka. Tako bi ulje moralo biti u do- 
diru s atmosferskim zrakom što bi nepovoljno djelovalo na izolacionu čvrstoću 
ulja, ubrzavalo bi se njegovo starenje, a talozi bi loše utjecali na kvalitetu ostale 
izolacije. Zbog zaštite ulja i izolacije od utjecaja atmosferskog zraka u transformatore 
se ugrađuju sušionici zraka (dehidrator), a kod nazivnih snaga od 50 kVA na dalje 
još i konzervatori. Sušionik zraka je posuda valjkasta oblika prigrađena kotlu 
transformatora, odnosno konzervatoru. Građena je tako da je kroza nju moguć 
lagan prolaz zraka u oba smjera. Pri tome zrak prolazi kroz veoma higroskopnu 
materiju, zvanu silikagel (sol silicijuma) koja mu oduzima vlagu. Kada silikagel 
promijeni boju, mora se izmijeniti. 

Konzervator je posuda valjkasta oblika koja se prigrađuje na pokiopac kotla. 
S kotlom je vezana čeličnom cijevi. Kad se zbog zagrijavanja poveća volumen ulja 
u kotlu, ono se širi i teče u konzervator, a kad se stane hladiti, vraća se natrag. Kotao 
je prema tome neprestano ispunjen uljem. U konzervatoru je ulje u dodiru s atmo- 
sferskim zrakom na mnogo manjoj površini i nižoj temperaturi nego u kotlu, pa 
se time smanjuje nepovoljan utjecaj zraka na ulje u kotlu. 

Kad bi kod unutrašnjih kratkih spojeva u transformatoru zatajila zaštita i 
ne bi transformator isključila iz pogona, došlo bi ne samo do brzog porasta tem- 
perature ulja nego i do njegova isparivanja na mjestu kratkog spoja zbog pojave 
električnog luka, pa bi tlak ulja u kotlu mogao brzo toliko narasti da bi to dovelo 


do eksplozije i zapaljenja ulja. Radi osiguranja od takvih pojava, kod transformatora: 

2.34. 
1 — odušnik 6 — uvodni izolatori VN 
2 — konzervator 7 — uvodni izolatori NN 
3 — sušionik zraka 8 — kotači 
4 — uljokaz 9 — rashladni radijatori 


5 — ručka naponske preklopke 

snaga otprilike od 1000 kVA na više ugrađuje se odušnik (eksplozioni ventil). 
To je čelična cijev spojena jednom stranom hermetički s poklopcem kotla i posebno 
s konzervatorom, a na drugoj je strani zatvorena metalnom membranom koja pri 
povećanju tlaka u kotlu iznad dopuštenih granica pukne i omogući istjecanje ulja 
iz kotla. 

Na sl. 2.34, koja prikazuje energetski uljni transformator nazivne snage 1 000 
kVA vide se obličja i smještaj opisanih uređaja, 


2.3.3. Kontrolne i zaštitne naprave na transformatoru 


U te se naprave ubrajaju uljokaz, termomerar i Buchholzov relej. Uljokaz se 
prigrađuje na konzervator, a kod transformatora bez konzervatora na sam kotao 
i služi, kako kaže i sam naziv, za pokazivanje nivoa ulja u transformatoru. 

Radi mjerenja temperature ulja u najgornjim slojevima, u poklopcu se ostavlja 
poseban »džep« u koji se mogu montirati termometri. Ugraditi se može običan ži- 
vin termometar od 0 do 125“C, kontaktni termometri sa živom koji pri prekoračenju 
dopuštene temperature ulja signaliziraju to stanje, ili pogodnim električnim pri- 
ključkom isključuju trafo iz pogona. Zatim se mogu ugraditi i specijalni termometri. 

Buchholzov relej, o kojem će potanje biti govora kasnije, ugrađuje se u cijev 
između kotla i konzervatora. 


2.4. Osobitosti u gradnji suhih transformatora 


Iako su i prvi transformatori bili suhi transformatori, prednosti koje je u po- 
gledu izolacije i hlađenja pružao uljni transformator potpuno su ih donedavna isti- 
snuli iz upotrebe kao energetske transformatore iole većih snaga. Tek upotrebom 
hladnovaljanog lima i izolacija na bazi silikonskih masa koje dopuštaju više radne 
temperature omogućena je gradnja suhih energetskih transformatora koji u odre- 
đenim područjima mogu po cijeni, stupnju djelovanja i primjenljivosti konkurirati 
uljnim transformatorima. Suhi energetski transformatori grade se danas za napone 
do 15 kV i nazivne snage otprilike do 1 000 kVA. To su transformatori s prirodnim 
hlađenjem za upotrebu u transformatorskim podstanicama smještenim među pro- 
izvodne strojeve tvorničke hale, u stambene prostorije i objekte javne namjene, u 
rudnike, metroe i si. Suhi transformatori, zbog toga što zračna izolacija u usporedbi 
s uljnom ima slabije izolacione sposobnosti, ne mogu se upotrebljavati na mjestima 
gdje postoji opasnost od velikih prenapona. Tako npr. ne mogu biti priključeni na 
zračne mreže zbog opasnosti od groma. Oni se općenito smatraju kao električne 
naprave sa sniženom izolacijom. Jezgre suhih transformatora izrađuju se danas 
isključivo od hladnovaljanog lima onako kako je već prije opisano. Izolacija lima 
papirom ovdje se ne upotrebljava. Kod nazivnih snaga od 200 kVA nadalje jezgre 
se izrađuju s međurazmacima radi hlađenja unutrašnjosti jezgre. Kanali za hlađenje 
moraju imati najmanje 20 mm između dva susjedna paketa limova. Svi metalni 
dijelovi za stezanje i sl. moraju biti pocinčani zbog zaštite od korozije, a drvo se 
ne upotrebljava ni u kojem dijelu transformatora. Namoti suhih transformatora 
izrađuju se od žice pravokutna presjeka izolirane staklenim vlaknima, odnosno 
silikonom. Pri izvedbi nema nikakve razlike između njih i namota za uljne transfor- 
matore, osim što se kod suhih osiguravaju nešto širi kanali za cirkulaciju. Suhim 
transformatorima ne treba kotao kao uljnim, ali im je ipak potrebno kućište radi 
zaštite od mehaničkih povreda, glodavaca, a djelomično i od zaprašivanja. Kućište 
se izgrađuje od čeličnog lima s uprešanim ventilacionim otvorima, u obliku kutije 
koja se nasađuje na transformator. Sve se to, dakako, odnosi na suhe transformatore 

većih snaga. Kod malih transformatora, gdje se radi 


s malom magnetskom induk- 


cijom i gustoćama struje, neće biti potrebna navedena ograničenja i mjere u opremi 


i izboru izolacije. 


Na sl. 2.35. prikazan je kompletni uljni, a na sl. 2.36. suhi energetski trausfor- 


mator. 


Kontrolna pitanja 


i. 


hn 


2.35. 

13. 


14. 


15. 


2.36. 16. 


Kako se nazivaju »vaktivni« kon- 
struktivni dijelovi transformatora? 


Koje se vrste limova upotreblja- 
vaju za gradnju jezgara? U če- 
mu se pojedine vrste razlikuju 
jedna od druge? 


Što su specifični gubici u tran- 
sformatorskom limu? 


. Koje se vrste izolacija lima upo- 


trebljavaju? 


. Što je faktor punjenja željezom? 


Koji su osnovni oblici jezgara 
iednofaznih i trofaznih transfor- 
matora? 


Što se naziva stup, a što jaram 
p 
jezgre? 


Kakvi su načini spajanja stupa i 
jarma poznati? 


Kakvi se oblici presjeka za stu- 
pove i jarmove upotrebljavaju? 


Što je faktor iskorištenja pre- 
sjeka? 


Što je faktor punjenja bakrom? 


Kakva je razlika između mine- 
ralnoga transformatorskog ulja i 
askarela? 


Koje su osnovne vrste namo- 
ta? 


Što je to smjer namatanja? 


Što se ubraja u opremu tranisfor- 
matora? 


Kakvu ulogu ima konzervator? 


